CELEX: C2006/294/89
Language: et
Date: 2006-12-02 00:00:00
Title: Kohtuasi T-59/02: Esimese Astme Kohtu 27. septembri 2006.  aasta otsus — Archer Daniels Midland versus komisjon (Konkurents — Kartellikokkulepped — Sidrunhape — EÜ artikkel 81 — Trahv — Määruse nr 17 artikli 15 lõige 2 — Suunised trahvide arvutamise meetodi kohta — Koostööteatis — Õiguskindluse ja tagasiulatuva jõu puudumise põhimõtted — Proportsionaalsuse põhimõte — Võrdne kohtlemine — Põhjendamiskohustus — Kaitseõigus)

2.12.2006   
            
            
               ET
            
            
               Euroopa Liidu Teataja
            
            
               C 294/42
            
         Esimese Astme Kohtu 27. septembri 2006. aasta otsus — Archer Daniels Midland versus komisjon
   (Kohtuasi T-59/02) (1)
   
   (Konkurents - Kartellikokkulepped - Sidrunhape - EÜ artikkel 81 - Trahv - Määruse nr 17 artikli 15 lõige 2 - Suunised trahvide arvutamise meetodi kohta - Koostööteatis - Õiguskindluse ja tagasiulatuva jõu puudumise põhimõtted - Proportsionaalsuse põhimõte - Võrdne kohtlemine - Põhjendamiskohustus - Kaitseõigus)
   (2006/C 294/89)
   Kohtumenetluse keel: inglise
   Pooled
   
      Hageja: Archer Daniels Midland Co. (Decatur, Illinois Ühendriigid) (esindajad: advokaat C. O. Lenz, solicitor L. Martin Alegi, solicitor M. Garcia ja solicitor E. Batchelor)
   
      Kostja: Euroopa Ühenduste Komisjon (esindaja: P. Oliver)
   Kohtuasja ese
   Esimese võimalusena nõue tühistada komisjoni 5. detsembri 2001. aasta otsuse 2002/742/EÜ EÜ asutamislepingu artikli 81 ja EMP lepingu artikli 53 kohaldamise menetluse kohta (juhtum COMP/E-1/36.604 — Sidrunhape) (EÜT 2002, L 239, lk 18) artikkel 1 osas, milles leitakse, et hageja on rikkunud EÜ artiklit 81 ja EMP lepingu artiklit 53, osaledes asjaomase turu mahtude piiramises ja tootja määramises, kes kohustus tõstma hindu iga asjaomase turu siseriiklikus segmendis, nõue tühistada nimetatud otsuse artikkel 3 hagejat puudutavas osas ja teise võimalusena nõue vähendada hagejale selle otsusega määratud trahvi.
   Otsuse resolutiivosa
   
               1.
            
            
               Tühistada komisjoni 5. detsembri 2001. aasta otsuse 2002/742/EÜ EÜ asutamislepingu artikli 81 ja EMP lepingu artikli 53 kohaldamise menetluse kohta (juhtum COMP/E-1/36.604 — Sidrunhape) artikkel 1 osas, milles on koostoimes põhjendusega 158 leitud, et Archer Daniels Midland Co. külmutas, piiras ja sulges sidrunhappe tootmismahte.
            
         
               2.
            
            
               Tühistada otsuse 2002/742 artikkel 1 osas, milles on koostoimes põhjendusega 158 leitud, et Archer Daniels Midland Co. nimetas tootja, kes pidi juhtima hinnatõuse igas asjaomase turu siseriiklikus segmendis.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Mõista üks kümnendik Archer Daniels Midland Co. kohtukuludest välja komisjonilt.
            
         
               5.
            
            
               Mõista komisjoni kohtukulud välja Archer Daniels Midland Co.'lt ja jätta Archer Daniels Midland Co. ülejäänud kohtukulud tema enda kanda.
            
         
      (1)  ELT C 144, 15.6.2002